turjo4nis/wikipedia-bn-dump-20250701 huggingface dataset:
নারায়ণ সান্যাল (মাওবাদী)

নারায়ণ সান্যাল (মৃত্যুঃ ১৭ এপ্রিল, ২০১৭) একজন প্রবীণ মাওবাদী নেতা ও ভারতের কমিউনিস্ট পার্টি (মাওবাদী) দলের পলিটব্যুরো সদস্য ছিলেন। তিনি মাওবাদ অনুসৃত রাজনীতির জগতে বিজয়দা বা নভীন কুমার হিসেবেও সমধিক পরিচিত ছিলেন।

প্রারম্ভিক জীবন
অধুনা বাংলাদেশ এর বগুড়া জেলায় এক সম্পন্ন পরিবারে জন্মগ্রহণ করেন নারায়ণ সান্যাল। তার পিতা ছিলেন ভারতীয় জাতীয় কংগ্রেস জেলা সমিতির প্রধান নেতা। সরোজিনী নায়ডু, বিধানচন্দ্র রায় প্রমুখেরা তাদের বাড়িতে আসতেন। ফলত রাজনৈতিক পরিমন্ডলে বেড়ে ওঠেন তিনি। ১৯৪০ সালে দেশভাগের আগেই তার পরিবার ভারতে চলে আসে। শিক্ষা সম্পন্ন করার পর ইউনাইটেড ব্যাঙ্ক অব ইন্ডিয়ার চাকরিতে যোগ দেন নারায়ন সান্যাল।

রাজনীতি
৬০ এর দশকে চট্টগ্রাম অস্ত্রাগার লুন্ঠনের নেতা, বিপ্লবী অনন্ত সিং এর সংস্পর্শে আসেন নারায়ন ও ম্যান-মানি-গান গ্রুপের সাথে যুক্ত ছিলেন নকশাল আন্দোলন শুরুর আগে পর্যন্ত। ১৯৬৭ সালে নকশাল আন্দোলনের প্রভাবে বিপ্লবী রাজনীতিতে যোগ দেন ও ১৯৬৯ সালে বিহার চলে যান। জানা যায় এই কাজে তাকে উৎসাহ প্রদান করেছিলেন সুশীতল রায়চৌধুরী ও সরোজ দত্ত। বিহারে ভারতের কমিউনিস্ট পার্টি (মার্কসবাদী-লেনিনবাদী) নেতা সত্যনারায়ন সিংহের গ্রুপে যোগদান করেন। মতাদর্শ গত কারণে সত্যনারায়ন সিংহ অন্য গ্রুপ তৈরী করলে তিনি চারু মজুমদারপন্থী হিসেবে বিহার রাজ্যে পার্টি পূনর্গঠনে হাত দেন ও জেহানাবাদ - পালামৌ জেলা এলাকায় সংগঠন গড়ে তোলেন। ১৯৭৩ সালে গ্রেপ্তার হন ও বামফ্রন্ট সরকার ১৯৭৭ এ ক্ষমতায় আসার পর অন্যান্য রাজনৈতিক বন্দিদের সাথে তিনিও মুক্তি পান। সিপিআই (এম এল) এর ভাঙনের পরে ১৯৭৮ সালে অন্যান্য মাওপন্থী রাজনৈতিকদের সাথে মিলে ভারতের কমিউনিস্ট পার্টি (মার্ক্সবাদী-লেনিনবাদী)(পার্টি ইউনিটি) নামক দল গঠন করেন। এসময় নভীন কুমার নামে পরিচিত হতেন নারায়ন সান্যাল। ১৯৮৭ সালে এই দলের সাধারণ সম্পাদক হন। ১৯৯৮ সালে পার্টি ইউনিটি, ভারতীয় কমিউনিস্ট পার্টি (মার্ক্সবাদী-লেনিনবাদী) (জনযুদ্ধ) গোষ্ঠীর সাথে মিলে যায়। ২০০৪ সাল নাগাদ মাওবাদি কমিউনিস্ট সেন্টার (এম সি সি) ও জনযুদ্ধের ঐক্য দ্বারা গঠিত ভারতের কমিউনিস্ট পার্টি (মাওবাদী) দলের পলিটব্যুরো সদস্য নির্বাচিত হন তিনি। অর্ধ শতকেরও বেশি সময় ধরে রাজনীতির সাথে থাকা নারায়ণ দলের তাত্ত্বিক ও অন্যতম প্রবীণ নেতা ছিলেন।

গ্রেপ্তার ও মৃত্যু
২০০৫ সালে ছত্তীসগঢ় রাজ্যের রায়পুর বাসস্ট্যান্ড থেকে গ্রেপ্তার হন তিনি। রায়পুর জেলে তাকে দেখতে যাওয়ার কারণে মাওবাদী অভিযোগে বন্দী হন ডাক্তার বিনায়ক সেনও। ২০১৪ সালে শারীরিক অসুস্থতার কারণে মুক্তি পান নারায়ণ সান্যাল। বয়েসজনিত কারণে ও ক্যানসার আক্রান্ত হয়ে ১৭ এপ্রিল, ২০১৭ সালে কলকাতায় মারা যান এই মাওবাদী নেতা।

তথ্যসূত্র

সংশোধনবাদ বিরোধী
ভারতীয় সাম্যবাদী
ভারতীয় গেরিলা
ভারতের কমিউনিস্ট পার্টির (মাওবাদী) রাজনীতিবিদ
মাওবাদী
২০১৭-এ মৃত্যু
ভারতীয় মার্ক্সবাদী
মাওবাদী তাত্ত্বিক
বগুড়া জেলার ব্যক্তি
নকশালপন্থী-মাওবাদী বিদ্রোহ
.এসি

.এসি হল সেইন্ট হেলেনা, অ্যাসেনশন এবং ত্রিস্তান দা চুনহা -এর জন্য কাউন্ট্রি কোড টপ লেভেল ডোমেইন, ইন্টারনেট প্রদ্ত্ত রাষ্ট্রীয় সংকেত ও ডোমেইন সাফিক্স। এটি নিয়ন্ত্রণ করে থাকে “এনআইসি.এসি ডোমেইন কর্তৃপক্ষ, যেটি যুক্তরাজ্যভিত্তিক একটি ইন্টারনেট কম্পিউটার ব্যুরোর একটি শাখা।

এই ডোমেনের জন্য নিবন্ধন সবার জন্য উন্মুক্ত। রেজিস্ট্রিটি আন্তর্জাতিক ডোমেন নামগুলির রেজিস্ট্রেশন গ্রহণ করে.

"একাডেমিক" -এর সংক্ষিপ্ত রুপ 
একাডেমিক কান্ট্রি কোড টপ-লেভেল ডোমেইন-এর সঙ্গে মিল থাকায় কিছু শিক্ষা প্রতিষ্ঠান .এসি কোড ব্যবহার করে,
 The University of Kurdistan - Hawler
 Ralston College in Savannah, [জর্জিয়া, যুক্তরাষ্ট্র
 The Faith Mission Bible College in এডিনবরা, স্কটল্যান্ড
 The Mahidol Oxford Tropical Medicine Research Unit (MORU) in ব্যাংকক, থাইল্যান্ড
 INFORM (Information Network Focus on Religious Movements), based at the লন্ডন স্কুল অব ইকোনমিক্স
 Newcastle University, an online institution unconnected with Newcastle University in the United Kingdom and the University of Newcastle, Australia
ব্রিটেনের কিছু নামকরা বিশ্ববিদ্যালয় ব্রিটেন .এসি ডোমেইন ব্যবহার করে এবং .এসি থেকে ওয়েব পাতা .এসি.ইউকে তে পুনরনিরদেশনা করে।
উদহরন স্বরুপ
 অক্সফোর্ড বিশ্ববিদ্যালয় from http://www.oxford.ac
 University of Manchester from http://www.manchester.ac
 University of Leeds from https://web.archive.org/web/20190504025001/http://leeds.ac/ through https://web.archive.org/web/20180329192803/http://leeds.edu/, a placeholder URL.
 University of the Arts London from http://www.arts.ac.uk
 University of Bath from http://www.bath.ac
 University of Hull from https://web.archive.org/web/20160110065441/http://hull.ac/

উল্লেখযোগ্য ব্যবহার 
 ১০ ডিসেম্বর ২০১৩, The Pirate Bay switched to an .ac domain.

আর দেখুন 
 .ইউকে
 .এসএইস

তথ্যসূত্র

বহিঃসংযোগ 
 
 .AC Domain Name Registry 

বাংলাদেশের তথ্যপ্রযুক্তি
কান্ট্রি কোড টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
হাজার স্তম্ভ মন্দির

হাজার স্তম্ভ মন্দির  বা রুদ্রেশ্বরের সোয়ামী মন্দিরটি   হল ভারতের ঐতিহাসিক হিন্দু মন্দির, যা ভারতের তেলেঙ্গানা রাজ্যের,  হানামাকন্ডা  শহরে অবস্থিত। এটি শিব, বিষ্ণু এবং সূর্যকে নিবেদিত মন্দির।

ইউনেস্কো কর্তৃক স্বীকৃত ওয়ার্ল্ড হেরিটেজের স্থানের তালিকাতে "ওয়ারামাল ফোর্ট" এবং "রামাপ্পা মন্দির" সহ হাজার  স্তম্ভ মন্দিরকে তালিকা ভূক্ত  করা হয়েছে।

ইতিহাস
অনেক হিন্দু মন্দিরগুলি গণপতি দেব, রুদ্র দেব দেবী এবং প্রতাপরুদ্রের পৃষ্ঠপোষকতায় কাকতীয় রাজবংশের অন্তর্ভুক্ত ছিল। ১১৭৫-১৩২৪ খ্রিষ্টাব্দের মধ্যে রাজার আদেশ অনুযায়ী রাজার দেবের রাজত্বকালে হাজার  স্তম্ভ মন্দিরটি নির্মিত হয়েছিল। প্রাচীন কাকতীয় বিশ্বকর্মা স্থপতি কর্তৃক স্থাপত্যের দক্ষতার পরিপ্রেক্ষিতে এটি একটি অন্যতম শ্রেষ্ঠ শিল্পকর্ম  হিসেবে দাঁড়িয়েছে এবং উচ্চ মাত্রার খ্যাতি অর্জন করেছে। 

দাক্ষিণাত্যের  আক্রমণের সময় তুগল রাজবংশের দ্বারা  ক্ষতিগ্রস্ত করা হয়।

স্থাপত্য
হাজার পিলার মন্দির তার ধ্বংসাবশেষ সহ  হায়দরাবাদ শহর থেকে প্রায় ১৫০ কিলোমিটার (৯৩ মাইল), দূরে হায়নামকন্ডার নিকটে অবস্থিত। মন্দিরটি  হয়- তেলেঙ্গানা রাজ্য মধ্যে হায়নামকন্ডার-ওয়ারঙ্গাল মহাসড়কের পাশেই অবস্থিত।

মন্দিরটি তারকা-আকৃতির, সঙ্গে বেশ কয়েকটি মন্দির এবং  লিঙ্গ রয়েছে। মন্দিরের তিনটি তীর্থস্থান রয়েছে যা ত্রিচলয়য়াম নামে পরিচিত, এটি শিব, বিষ্ণু ও সূর্যকে নিবেদিত। কাঠামোর মধ্যে ১,০০০ স্তম্ভ আছে, কিন্তু কোন স্তম্ভ ঈশ্বরকে দেখতে মন্দিরের যে কোন স্থানে বাধা দেয় না। মন্দিরটি একটি বড় বাগানের দ্বারা পরিবেষ্টিত হয় যার মধ্যে অনেক ছোট লম্বা মন্দির দেখা যায়। একটি অত্যন্ত মসৃণ কালো ব্যাসাল্ট একপ্রস্তর স্তম্ভ আকারে একটি নন্দী ষাঁড়ের একটি খোদাই আছে।

হাজার স্তম্ভ মন্দিরটি একটি ভিত্তি বা ভিতের উপর নির্মিত হয় যা ভূগর্ভস্থ স্তর থেকে ১ মিটার (৩.৩ ফুট) উচ্চতায় উন্নীত হয়। মন্দিরে পাথর কেটে তৈরি হাতি এবং ছিদ্রযুক্ত পর্দা তখন প্রবর্তিত রাজবংশের বৈশিষ্ট্য।

ভারত সরকারের দ্বারা ২০০৪ সালে এই মন্দিরটি পুনর্নির্মাণ করা হয়। ভারতের প্রত্নতাত্ত্বিক জরিপ এবং আধুনিক প্রকৌশলী মন্দির আরও সংস্কারের জন্য কাজ করছেন।

যোগাযোগ
সড়ক পথে  মন্দিরের কাছে পৌঁছানোর জন্য একটি ভালো পরিবহন সুবিধা পাওয়া যায়। নিকটতম রেলওয়ে স্টেশন ওয়ারঙ্গাল রেলওয়ে স্টেশন, যা মন্দির থেকে ৪ কিলোমিটার দূরে অবস্থিত। হায়দ্রাবাদে অবস্থিত বিমানবন্দরটি এই মন্দিরের নিকটতম বিমানবন্দর।

তথ্যসূত্র

বহিঃসংযোগ

তেলেঙ্গানার হিন্দু মন্দির
শিব মন্দির
বিষ্ণু মন্দির
সূর্য মন্দির
ভারতের মন্দির
১৩শ শতাব্দীর হিন্দু মন্দির
১৪শ শতাব্দীর হিন্দু মন্দির
ওয়ার‍্যাংগ্যালের দর্শনীয় স্থান
ভারতের শিব মন্দির
সামিউর রহমান

সামিউর রহমান (জন্ম: ৩ ডিসেম্বর, ১৯৫৩ - ১৯ এপ্রিল ২০২২) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন। দলে তিনি মূলতঃ বোলার ছিলেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে নিচেরসারিতে ব্যাটিং করতেন সামি ডাকনামে পরিচিত সামিউর রহমান। ইউসুফ বাবু নামে পরিচিত ইউসুফ রহমান তার ভাই ছিলেন ও তারা একত্রে জাতীয় দলের নিয়মিত খেলোয়াড় হিসেবে অংশ নিতেন।

১৯৮০-এর দশকে বাংলাদেশের পক্ষে সুন্দর ক্রীড়াশৈলী প্রদর্শন করেছেন। নতুন বল হাতে বোলিং উদ্বোধনে নামতেন।

আইসিসি ট্রফি 
ইংল্যান্ডে অনুষ্ঠিত ১৯৭৯ সালের প্রথম আইসিসি ট্রফিতে উপেক্ষিত হন। তবে, ১৯৮২ সালের প্রতিযোগিতায় দলের অন্যতম সদস্যরূপে দলকে চতুর্থ স্থানে নিয়ে যান। ১৮.৮৫ রান খরচায় ৭ উইকেট দখল করেন। পশ্চিম আফ্রিকার বিপক্ষে প্রথম খেলায় তিনি ৩/৩১ লাভ করেন। ১৯৮৬ সালের প্রতিযোগিতায় ৩ খেলায় মাত্র ৩ উইকেট পান।

খেলোয়াড়ী জীবন 
১৯৮৬ সালে এশিয়া কাপ প্রতিযোগিতায় দুইটি ওডিআইয়ে অংশগ্রহণ করেন। তবে, কোন উইকেট লাভে ব্যর্থ হন। ৩১ মার্চ, ১৯৮৬ তারিখে মোরাতুয়ায় রফিকুল আলমের সাথে একযোগে পাকিস্তানের বিপক্ষে তার ওডিআই অভিষেক ঘটে। ২ এপ্রিল, ১৯৮৬ তারিখে ক্যান্ডিতে স্বাগতিক শ্রীলঙ্কার বিপক্ষে সর্বশেষ ওডিআইয়ে অংশ নেন তিনি।

খেলোয়াড়ী জীবন থেকে অবসর নেয়ার পর রেফারির দায়িত্ব পালন করেছেন সামিউর রহমান।

তথ্যসূত্র

আরও দেখুন 
 হাফিজুর রহমান
 নূরুল আবেদীন নোবেল
 বাংলাদেশী ওডিআই ক্রিকেটারদের তালিকা

বহিঃসংযোগ 

১৯৫৩-এ জন্ম
ঢাকা থেকে আগত ক্রিকেটার
বাংলাদেশী ক্রিকেটার
বাংলাদেশের একদিনের আন্তর্জাতিক ক্রিকেটার
২০২২-এ মৃত্যু
বাংলাদেশী ক্রিকেট আম্পায়ার
কুকরি-মুকরি

কুকরি-মুকরি হচ্ছে বাংলাদেশের, ভোলা জেলায় এর চরফ্যাশন উপজেলা কুকরী মুকরী ইউনিয়ন অবস্থিত একটি দ্বীপ (চর)। এটি ভোলা জেলার সর্ব দক্ষিণে অবস্থিত।

ইতিহাস 
কুকরি মুকরির ইতিহাস  সম্পর্কে ঐতিহাসিকভাবে সঠিক কোনো তথ্য পাওয়া যায় নাই। ধারণা করা হয়  যে ১৯১২ সালে এই চর জেগে উঠে। এর আয়তন ৩ হাজার ৪০৩ বর্গকিলোমিটার।

অবস্থান
স্থানীয়রা এই দ্বীপ বা চরকে ‘দ্বীপকন্যা’ নামে ডাকে। ভোলা জেলা সদর থেকে প্রায় ১৫০ কিলোমিটার দক্ষিণে বঙ্গোপসাগরের কোল ঘেঁষে জেগে ওঠা চরটির নাম চর কুকরি-মুকরি। কুকরি-মুকরি ইউনিয়নটি হাজিপুর, বাবুগঞ্জ, নবীনগর, রসুলপুর, আমিনপুর, শাহবাজপুর, মুসলিমপাড়া, চর পাতিলা ও শরীফপাড়া নিয়ে গঠিত। ওলন্দাজ-পর্তুগিজদের অভয়ারণ্য বলে পরিচিত চর কুকরি-মুকরিতে প্রায়ই দেশি-বিদেশি পর্যটক আর ভ্রমণপিপাসুদের সমাগম হয়।

আরও দেখুন
 চর কুকরি-মুকরি বন্যপ্রাণী অভয়ারণ্য
বাংলাদেশের দ্বীপসমূহের তালিকা

তথ্যসূত্র

বাংলাদেশের চর
ভোলা জেলা
বাংলাদেশের দ্বীপ
বাংলাদেশের জনবসতিহীন দ্বীপ
প্রভাস সরকার

প্রভাস সরকার (৩ ডিসেম্বর, ১৯০৭ - ৩১ জানুয়ারী, ১৯৫১) একজন ব্রিটিশ বিরোধী স্বাধীনতা আন্দোলনের বিপ্লবী ও বাঙালি শ্রমিক নেতা।

প্রারম্ভিক জীবন 
বিপ্লবী প্রভাস সরকার অধুনা উত্তর চব্বিশ পরগণা জেলার বেলঘরিয়ায় জন্মগ্রহণ করেছিলেন ১৯০৭ সালে। ম্যাট্রিক পাশ করে এল এম এফ কোর্সে ডাক্তারী পড়ার সময় বিপ্লবী রাজনীতিতে যোগ দেন।

বিপ্লবী কর্মকাণ্ড 
১৯৩০ সালে লবণ সত্যাগ্রহতে যোগ দেন। পুলিশের গ্রেপ্তারি মেদিনীপুর থেকে বরাহনগরে এসে আত্মগোপন করেছিলেন। ১৯৩২ সালে ডাক্তারী পড়তে পড়তেই রাজনৈতিক ডাকাতির অভিযোগে গ্রেপ্তার হন তিনি। জেলে থাকার সময় বিএ ও ঢাকাতে অন্তরীন অবস্থায় অর্থনীতিতে এম এ পাশ করেন প্রভাস। জেলের ভেতরে কমিউনিস্ট কনসলিডেশনে যোগ দেন এবং অন্যন্য বামপন্থী নেতৃবৃন্দের সংস্পর্শে মার্ক্সবাদ চর্চা শুরু হয় তার। ভারতের কমিউনিস্ট পার্টির সদস্য হিসেবে বিভিন্ন স্থানে শ্রমিক আন্দোলন পরিচালনা করেন। ১৯৩৯ সালে ধানবাদে যান কয়লাখনি শ্রমিকদের মধ্যে সংগঠন গড়ে তোলার উদ্দেশ্যে। সেখানে তার চেষ্টায় কমিউনিস্ট আন্দোলন গড়ে ওঠে। নিজের বাসভূমি বেলঘরিয়া, কামারহাটি অঞ্চলে রাজনৈতিক কর্মী সংগঠন তৈরি করে তুলতে তৎপর হন তিনি। ১৯৪৮ সালে কমিউনিস্ট পার্টি বেআইনি ঘোষিত হলে তিনি আবার বিহার পুলিশের হাতে ধরা পড়েন।

মৃত্যু 
৩১ জানুয়ারী, ১৯৫১ সালে ভগ্নদেহে মানসিকভাবে বিপর্যস্ত অবস্থায় আত্মহত্যা করেন এই বিপ্লবী।

তথ্যসূত্র 

১৯০৭-এ জন্ম
১৯৫১-এ মৃত্যু
পশ্চিমবঙ্গের বিপ্লবী
ভারতীয় বিপ্লবী
পশ্চিমবঙ্গের ভারতীয় স্বাধীনতা কর্মী
ভারতের স্বাধীনতা আন্দোলন
উত্তর চব্বিশ পরগনা জেলার ব্যক্তি
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
খলিল রহমান

খলিল রহমান (জন্ম: ১৬ই এপ্রিল, ১৯৮৩) বাংলাদেশের একজন রাজনৈতিক কার্টুনিস্ট। তার করা কার্টুন স্থান পেয়েছে বেশকিছু নেত্রীস্থানীয় বাংলা সংবাদপত্রের সামনের পাতায়, যার মধ্যে রয়েছে দৈনিক যুগান্তর এবং দৈনিক সমকাল।

জীবনী 
খলিল রহমান ১৯৮৩ সালে জন্মগ্রহণ করেন এবং ঝিনাইদহ জেলার একটি ছোট গ্রামে তার শৈশব কাটে। তার স্কুলের দিনগুলি থেকে তিনি জাতীয় দৈনিকসমূহের জন্য কার্টুন আঁকতেন। কিন্তু রাজনৈতিক কার্টুনিস্ট হিসেবে তিনি তার কর্মজীবন শুরু করেন "নিউ ন্যাশন" পত্রিকায় ২০০৩ সালে, এসময় তিনি বিশ্ববিদ্যালয়ে অধ্যয়নরত ছিলেন। এই পত্রিকায় তিনি ২ বছর কাজ করার পর তিনি যোগ দেন করেন একটি বাংলা দৈনিক পত্রিকায়। খলিল রহমান এই পত্রিকার জন্য কাজ করেন প্রায় ৩ বছর। এরপর, তিনি কার্টুনিস্ট পদে যোগদান করেন শীর্ষস্থানীয় জাতীয় দৈনিক সমকালে। তার আঁকা কার্টুন ৫ বছর ধরে নিয়মিতভাবে প্রকাশিত হত এই দৈনিকের প্রথম পাতায়।
বর্তমানে খলিল রহমান রাজনৈতিক কার্টুনিস্ট হিসাবে বাংলাদেশের জনপ্রিয় দৈনিক পত্রিকা দৈনিক যুগান্তরে কাজ করছেন।

কার্টুন 
তার কর্মজীবনের প্রারম্ভিক দিন থেকেই তার রাজনৈতিক কার্টুনগুলো শক্তিশালী বার্তা বহন করত। তার কার্টুনগুলোতে বেশিরভাগই রাজনৈতিক সহিংসতা, অবিচার, দুর্নীতি, ঢাকা শহরের ট্রাফিক জ্যাম, এর লোড শেডিং তার পাশাপাশি সামাজিক অশুভ শক্তিগুলোর বিরুদ্ধে বার্তার  প্রতিফলন দেখা যায়। আন্তর্জাতিকভাবে তার কার্টুনগুলো প্রচারিত হয় সিএজিএলই ডটকম (cagle.com) এর মাধ্যমে। সিএজিএলই হল সারা বিশ্বের মধ্যে অন্যতম জনপ্রিয় ও বৃহৎ সম্পাদকীয় কার্টুনের ওয়েবসাইট, যাতে প্রকাশিত হয় বিশ্বের ৮৫০টিরও বেশি পত্রিকার সম্পাদকীয় কার্টুন এবং কলাম। খলিলের কার্টুনের আঁচরের ভিতর কোন একটি ঘটনার পিছনে লুকানো সত্য ঘটনা খুঁজে বের করার ক্ষমতা রয়েছে। তার কার্টুন সম্পর্কে আমেরিকার পুলিৎজার পুরস্কার বিজয়ী কার্টুনিস্ট স্টিভি সেক বলেছেন, 'খলিল রহমান এর কার্টুন গুলো হল টাটকা ও রসাত্মক চাক্ষুষ আনন্দ। তার স্পন্দনশীল অঙ্কন শৈলীর সঙ্গে তিনি বিজ্ঞের মত মন্তব্য করেছে আজকের বিষয়বালীর উপর চতুরতা ও চারুতা বজায় রেখে।"
বাংলাদেশের বিখ্যাত কার্টুনিস্ট রফিকুন নবী (রনবী), শিশির ভট্টাচার্য্য প্রমুখ তার কার্টুনের প্রশংসা করেছে।

বই 
 খলিলের নির্বাচিত কার্টুন (২০১৪)

তথ্যসূত্র

বহিঃসংযোগ

১৯৮৩-এ জন্ম
জীবিত ব্যক্তি
বাংলাদেশী কার্টুন শিল্পী
ঝিনাইদহ জেলার ব্যক্তি
মেটি নোয়েস

ম্যাডিলিন অ্যাশলে "মেটি" নোয়েস (ইংরেজি Madeline Ashley "Maty" Noyes; জন্ম আগস্ট ২৫, ১৯৯৭), একজন মার্কিন গায়িকা, যিনি নরওয়েজিয়ান ডিজে কাইগোর সাথে তার একটি গানে কাজ করার জন্য সবার নিকট পরিচিত।
২০১৬ সালে,  নোয়েস তার "নোয়েস কমপ্লেন্ট" ইপিটি প্রকাশ করেন।

প্রাথমিক জীবন এবং কর্মজীবন
নোয়েস, মার্কিন যুক্তরাষ্ট্রের মিসিসিপি রাজ্যের করিন্থ শহরে তার বোন এব্বির সাথে বেড়ে ওঠেন এবং হাই স্কুল থেকে স্নাতক পাওয়ার পর তিনি ক্যালির্ফোনিয়া রাজ্যের লস অ্যাঞ্জেলেস শহরে চলে আসেন।
২০১৫ সালে নোয়েস, নরওয়েজিয়ান ডিজে কাইগোর "স্টে" নামক গানে তার কণ্ঠ দেন। তিনি আরো কণ্ঠ দেন জনপ্রিয় কানাডিয়ান পপ গানের দল দ্য উইকেন্ড এর "এঞ্জেল" গানটিতে। ২০১৫ সালে, তিনি মনস্তাত্ত্বিক গোয়েন্দা কাহিনী সংবলিত মার্কিন চলচ্চিত্র "সিক্রেট ইন দেয়ার আইস" এর সাউন্ডট্রেক অ্যালবামের অংশ হিসেবে তার "হান্টেড" এককটি প্রকাশ করেন।  ২০১৬ সালে, তিনি আত্মপ্রকাশকারী সোলো একক "ইন মাই মাইন্ড" প্রকাশ করেন, এর সাথে তিনি নেদ্যারল্যান্ডের ডিজে দল/ ড্যুও ইয়লো ক্ল এর একক "ড্রাউনিং ইন দ্য সেপ্পেইন" এ তার কণ্ঠ প্রদান করেন।

ডিস্কোগ্রাফি

একক সমূহ

মূল গায়িকা হিসেবে

সাহায্যকারী গায়িকা হিসেবে

তথ্যসূত্র

বহিঃসংযোগ

১৯৯৭-এ জন্ম
জীবিত ব্যক্তি
মার্কিন গায়িকা
করিন্থ, মিসিপিপির ব্যক্তি
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন গায়িকা
দ্য চাইল্ড অফ দ্য ক্যাভার্ন

লেজ আন্দ নোয়া (আক্ষরিক অর্থে দ্য ব্ল্যাক ইন্ডিস) হল ফরাসি লেখক জুল ভার্নের লেখা একটি উপন্যাস যা ১৮৭৭ সালের মার্চ ও এপ্রিলে লে টেম্পস পত্রিকায় ধারাবাহিকভাবে ছাপা হয়। এর পরপরই পিয়েরে-জুল হেতজেল উপন্যাসটি প্রকাশ করেন। স্যাম্পসন লো, মার্সটন, সার্ল ও রিভিংটন ১৮৭৭ সালের অক্টোবর মাসে দ্য চাইল্ড অফ দ্য ক্যাভার্ন, বা স্ট্রেঞ্জ ডুইংস আন্ডারগ্রাউন্ড নামে বইটির প্রথম ইউকে সংস্করণ প্রকাশ করে। উপন্যাসটির অন্যান্য ইংরেজি শিরোনামের মধ্যে রয়েছে ব্ল্যাক ডায়মন্ডস ও দ্য আন্ডারগ্রাউন্ড সিটি।

উৎপত্তি ও প্রকাশনার সংক্ষিপ্ত ইতিহাস
স্কটল্যান্ডের স্টার্লিংয়ের নিকটে অবস্থিত অ্যাবেরফয়েল গ্রামের খনিশ্রমিক সম্প্রদায়ের ভাগ্য নিয়ে রচিত এই উপন্যাসে প্রায় দশ বছরেরও বেশি সময়ের কাহিনী তুলে ধরা হয়েছে। প্রাক্তন সহকর্মীর কাছ থেকে চিঠি পেয়ে খনি প্রকৌশলী জেমস স্টার অ্যাবেরফয়েল খনির উদ্দেশ্যে যাত্রা শুরু করে। পুরনো এই খনিটির খননকাজ দশ বছর আগেই শেষ হয়ে গিয়েছে বলে ভাবা হত। স্টার দেখতে পায় খনির তত্ত্বাবধায়ক সাইমন ফোর্ড তার পরিবার নিয়ে খনির গভীরে একটি কুটিরে বাস করছে। ফোর্ড একটি বড় কয়লার শাখার উপস্থিতি খুঁজে পেয়েছে জানতে পেরে সে বিস্মিত হয়ে যায়। এক্ষেত্রে সাইমন ফোর্ডের সঙ্গী তার স্ত্রী ম্যাজ ও প্রাপ্তবয়স্ক পুত্র হ্যারি।

কাহিনীর শুরু থেকেই প্রধান চরিত্রগুলোকে ঘিরে রহস্যময় ও ব্যাখ্যাতীত ঘটনা ঘটতে শুরু করে। প্রথমদিকে এর পেছনে গবলিন ও ফায়ারমেইডেনদের দায়ী করা হয়।

কয়লার নতুন শাখাটি আবিষ্কারের কিছুদিনের মধ্যেই লক ম্যালকম নামক ভূগর্ভস্থ হ্রদের চারদিক ঘিরে গড়ে উঠে একটি নতুন শহর ও সম্প্রদায়টি পুনরুজ্জীবিত হয়ে উঠে।

অমঙ্গলকারী কোন শক্তির প্রভাবে সব ঘটছে এরূপ সন্দেহে হ্যারি খনির ভিতরে তার অনুসন্ধান অব্যাহত রাখে। খনির গভীরে একটি খাদে সে নেল নামক এক অল্পবয়সী অনাথ মেয়েকে খুঁজে পায়। পরবর্তী কয়েক বছরের বিভিন্ন ঘটনার মধ্য দিয়ে সাইমন ও ম্যাজ নেলকে দত্তক নেয়। খনির বাইরে কখনো সে যায়নি, এ তথ্যটি ছাড়া নেল নিজের অতীত সম্পর্কে কিছুই প্রকাশ করে না।

অবশেষে হ্যারি ও নেল তাদের বিয়ের ঘোষণা দিলে রহস্যময় ঘটনাগুলোর সমাপ্তি ঘটে। সবগুলো ঘটনাই খনির আরেক সাবেক কর্মচারী সিলফ্যাক্স ঘটিয়েছে তা নিশ্চিতভাবে জানা যায়। সিলফ্যাক্স ও তার প্রশিক্ষিত তুষার প্যাঁচা খনিটি বন্ধ হওয়ার সময় থেকে এতে বাস করছিল।

টীকা
ভার্নের লেখা আরও অনেক চরিত্রের মতই রয়্যাল ইন্সটিটিউশানের একজন সম্মানিত সদস্য জেমস স্টার তৎকালীন শিক্ষিত "অভিজাত সম্প্রদায়ের" সদস্য ছিল।

তথ্যসূত্র

বহিঃসংযোগ

 দ্য আন্ডারগ্রাউন্ড সিটি, JV.Gilead.org.il থেকে 
  (ইংরেজি)
 জুল ফেহার ৪৫টি অঙ্কন 
 
 দ্য চাইল্ড অফ দ্য ক্যাভার্ন, অডিও সংস্করণ  (ফরাসিতে)

১৮৭৭-এর ফরাসি উপন্যাস
জুল ভার্নের উপন্যাস
স্কটল্যান্ডে চিত্রিত উপন্যাস
ভূগর্ভের গল্প
স্টার্লিং (পরিষদ এলাকা)
জুল ভার্ন এর উপন্যাস
পাওলিনিয়ো

হোসে পাওলো বেজেরা মার্সিয়েল জুনিয়র, যিনি পাওলিনিয়ো নামে পরিচিত, (জন্ম: ২৫ জুলাই, ১৯৮৮) একজন পেশাদার ব্রাজিলীয় ফুটবলার যিনি চীনের দল গুয়াংজু এভারগ্রান্দে এবং ব্রাজিল জাতীয় দল এর হয়ে সেন্ট্রাল মিডফিল্ডার এবং ডিফেন্সিভ মিডফিল্ডার হিসেবে খেলেন।

পাওলিনিয়ো তার পেশাদার ক্যারিয়ার শুরু করে লিথুনিয়ার ক্লাব এফসি ভিলনিয়াস এর হয়ে ২০০৬ সালে। ২০০৭ সালে তিনি  পোলিশ ক্লাব ইউকেএস উস এ যোগ দেন। ২০০৮ সালে তিনি ব্রাজিলের সাও পাওলোর পাও দে আকুসার ক্লাবে যোগ দেন যেখানে তিনি কৈশোরে প্রশিক্ষণ নিয়েছেন। ২০০৯ সালে ব্রাজিলের ক্লাব ব্রাগানটিনো তে যোগ দেন পাওলিনিয়ো। ২০১০ সালে তিনি করিন্তিয়াস এ যোগ দেন যেখানে তিনি ২০১৩ সাল পর্যন্ত খেলেন। ২০১৩ সালে তিনি ইংলিশ ক্লাব টটেনহ্যাম এ যোগ দেন তৎকালীন ক্লাব রেকর্ড ১ কোটি ৭০ লক্ষ পাউন্ডে। ২০১৫ সালে তিনি চীনের ক্লাব গুয়াংঝু এভারগ্রান্দে তে যোগ দেন। ২০১৭ সালে বার্সেলোনা তাকে ৪ কোটি ইউরোর বিনিময়ে কিনে আনে। ২০১৮ সালে তিনি এক বছরের জন্য ধারে চীনা ক্লাব গুয়াংজু এভারগ্রান্দেতে ফিরে যান।

১৪ সেপ্টেম্বর ২০১১ পাওলিনিয়োর ব্রাজিল জাতীয় দল এ অভিষেক হয় আর্জেন্টিনা জাতীয় দল এর বিপক্ষে। তিনি ২০১৩ সালের ফিফা কনফেডারেশন্স কাপ জয়ী দলের সদস্য ছিলেন। তিনি টুর্নামেন্টের ব্রোঞ্জ বল অর্জন করেন। ২০১৭ সালে উরুগুয়ে জাতীয় দল এর বিপক্ষে বিশ্বকাপের বাছাইপর্বের ম্যাচে তিনি ব্রাজিলের হয়ে প্রথম হ্যাটট্রিক করেন।

পরিসংখ্যান

ক্লাব

আন্তর্জাতিক

অর্জন

ক্লাব
করিন্তিয়াস
 ক্যাম্পিওনাতো ব্রাসিলিয়েরো সেরি এ: ২০১১
ক্যাম্পিওনাতো পাওলিসতা: ২০১৩
 কোপা লিবার্তাদোরেস: ২০১২
 ফিফা ক্লাব বিশ্বকাপ: ২০১২

গুয়াংজু এভারগ্রান্দে
 চীনা সুপার লিগ: ২০১৫, ২০১৬
 চীনা এফএ কাপ: ২০১৬
 চীনা এফএ সুপার কাপ: ২০১৬, ২০১৭
 এএফসি চ্যাম্পিয়নস লিগ: ২০১৫

বার্সেলোনা
 লা লিগা: ২০১৭-১৭
 কোপা দেল রে: ২০১৭-১৮

আন্তর্জাতিক
ব্রাজিল
 সুপারক্লাসিকো দেস আমেরিকাস: ২০১১, ২০১২
 ফিফা কনফেডারেশন্স কাপ: ২০১৩

ব্যক্তিগত
 সেরি এ বর্ষসেরা দল: ২০১১, ২০১২
 সিলভার বল: ২০১১, ২০১২
 কনফেডারেশন্স কাপ ব্রোঞ্জ বল: ২০১৩
 চীনা সুপার লিগ বর্ষসেরা দল: ২০১৬

তথ্যসূত্র

বহিঃসংযোগ

জীবিত ব্যক্তি
১৯৮৮-এ জন্ম
লা লিগার খেলোয়াড়
ফুটবল ক্লাব বার্সেলোনার খেলোয়াড়
২০১৮ ফিফা বিশ্বকাপের খেলোয়াড়
টটেনহ্যাম হটস্পার ফুটবল ক্লাবের খেলোয়াড়
প্রিমিয়ার লিগের খেলোয়াড়
চীনা সুপার লিগের খেলোয়াড়
সৌদি পেশাদার লিগের খেলোয়াড়
সাও পাওলোর ফুটবলার
ব্রাজিলীয় প্রবাসী ফুটবলার
করিন্থিয়ান্স পাউলিস্তা স্পোর্ট ক্লাবের খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
এক্সত্রাক্লাসা খেলোয়াড়
২০১৩ ফিফা কনফেডারেশন্স কাপের খেলোয়াড়
২০১৪ ফিফা বিশ্বকাপের খেলোয়াড়
ইংল্যান্ডে প্রবাসী ফুটবলার
চীনে প্রবাসী ফুটবলার
স্পেনে প্রবাসী ফুটবলার
সৌদি আরবে প্রবাসী ফুটবলার
ইংল্যান্ডে ব্রাজিলীয় প্রবাসী ক্রীড়াবিদ
চীনে ব্রাজিলীয় প্রবাসী ক্রীড়াবিদ
স্পেনে ব্রাজিলীয় প্রবাসী ক্রীড়াবিদ
ব্রাজিলের আন্তর্জাতিক ফুটবলার
ফিফা কনফেডারেশন্স কাপ বিজয়ী খেলোয়াড়
ব্রাজিলীয় পুরুষ ফুটবলার
পুরুষ ফুটবল মধ্যমাঠের খেলোয়াড়
হ্যারি বয়েল

হেনরি ফ্রেডেরিক (হ্যারি) বয়েল (; জন্ম: ১০ ডিসেম্বর, ১৮৪৭ - মৃত্যু: ২১ নভেম্বর, ১৯০৭) নিউ সাউথ ওয়েলসের সিডনিতে জন্মগ্রহণকারী শীর্ষস্থানীয় অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম বোলিং করতেন। পাশাপাশি ডানহাতে নিচেরসারিতে ব্যাটহাতে কার্যকরী ভূমিকা পালন করতেন তিনি। ১৮৭০-এর দশকের শেষভাগ থেকে ১৮৮০-এর দশকের সূচনাকাল পর্যন্ত অস্ট্রেলিয়ার পক্ষে টেস্ট ক্রিকেটে অংশগ্রহণ করেছেন হ্যারি বয়েল।

খেলোয়াড়ী জীবন 
বয়েল ভিক্টোরিয়ার প্রতিনিধিত্ব করেছেন। ১৮৭৮, ১৮৮০ ও ১৮৮২ সালে সফরে আসলে ইংল্যান্ড দলের বিপক্ষে প্রস্তুতিমূলক খেলায় অনিন্দ্যসুন্দর ক্রীড়াশৈলী উপহার দেন। বয়েলের কিছুটা আপত্তি স্বত্ত্বেও ১৮৮০ সালের সফরকে ঘিরে অধিনায়ক করা হয়। তবে, তাদের প্রত্যাবর্তনের পূর্বেই দলীয় সিদ্ধান্তে তার পরিবর্তে বিলি মারডককে অধিনায়ক মনোনীত করা হয়। অসাধারণ মিডিয়াম-পেসার হিসেবে বয়েলের সেরা সাফল্য এসেছে বলের নিখুঁততা ও ব্যাটসম্যানের দূর্বলতা প্রমাণে সক্ষমতাকে ঘিরে। ইংরেজ পরিবেশেই তার বোলিং মূলতঃ কার্যকরী ছিল। বল হাতে তার এ অর্জনগুলো প্রায়শঃই দলীয় সঙ্গী ‘দ্য ডেমন বোলার’ নামে পরিচিত ফ্রেড স্পফোর্থের কারণে আড়ালে ঢাকা পড়তো।
  
কাছাকাছি এলাকায় ফিল্ডিং করেও যথেষ্ট সুনাম কুড়িয়েছেন তিনি। নিচেরসারিতে ব্যাটিং করেও সাহসিকতার পরিচয় দিয়েছেন। সর্বমোট ১২ টেস্টে অংশ নিয়েছেন। ২০.০৩ গড়ে ৩২ উইকেট লাভ করেছেন তিনি।

ব্যক্তিগত জীবন 
১৮৭০-এর দশকের মাঝামাঝি সময় কার্লটন ফুটবল ক্লাবের পক্ষে অস্ট্রেলীয় রুলস ফুটবলার হিসেবেও খ্যাতি অর্জন করেন। ২১ নভেম্বর, ১৯০৭ তারিখে ভিক্টোরিয়ার পূর্ব বেন্ডিগো এলাকায় ৫৯ বছর বয়সে তার দেহাবসান ঘটে।

তথ্যসূত্র

আরও দেখুন 
 টেড পিট
 স্যাম কস্টিক
 জোই পালমার
 এডউইন ইভান্স
 অস্ট্রেলীয় টেস্ট ক্রিকেটারদের তালিকা

গ্রন্থপঞ্জি 
 Atkinson, G. (1982) Everything you ever wanted to know about Australian rules football but couldn't be bothered asking, The Five Mile Press: Melbourne. .

বহিঃসংযোগ 

১৮৪৭-এ জন্ম
১৯০৭-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
ভিক্টোরিয়ার ক্রিকেটার
সিডনি থেকে আগত ক্রিকেটার
গৌরি লঙ্কেশ

গৌরি লঙ্কেশ (; ২৯ জানুয়ারী ১৯৬২ - ৫ সেপ্টেম্বর ২০১৭) ছিলেন একজন ভারতীয় সাংবাদিক. তিনি লংকেশ পত্রিকার সম্পাদক ছিলেন। ৫ ই সেপ্টেম্বর, ২০১৭ তারিখে তার বাড়ির (রাজারাজেশ্বরী নগর, বেঙ্গালুরু) বাইরে অজানা আতাতীয়দের হাতে গুলিবিদ্ধ হন। তার মৃত্যুর সময়, গৌরি ডানপন্থী হিন্দু চরমপন্থীর সমালোচনার জন্য পরিচিত ছিলেন এবং তিনি সমাজের মূলধারায় অনেক নকশালিকে ফিরিয়ে আনতে চেষ্টা করেন, তিনি একটি নকশাল সহানুভূতিশীল ছিলেন।

ব্যক্তিগত জীবন 
বিয়ের পাঁচ বছর পর গৌরী এবং চিদানন্দ রাজঘট্টা বিবাহবিচ্ছেদ করেন; তিনি বিচ্ছেদের পর অবিবাহিত ছিলেন। যদিও তিনি একা থাকতেন।

মৃত্যু 
৫ সেপ্টেম্বর ২০১৭, গৌরী বেঙ্গালুরুর রাজরাজেশ্বরী নগরে তার বাড়িতে তিনজন অজ্ঞাতপরিচয় ব্যক্তির গুলিবিদ্ধ হয়ে মারা যান। রাত ৮টার দিকে ওই ব্যক্তিরা তাকে লক্ষ্য করে অন্তত সাতটি গুলি করে। যখন তিনি তার অফিস থেকে ফিরে তার বাড়ির প্রধান দরজা খুলছিলেন। তিনটি গুলি গৌরীর মাথা, ঘাড় ও বুকে বিদ্ধ হয়, ফলে ঘটনাস্থলেই তার মৃত্যু হয়।

তথ্যসূত্র

১৯৬২-এ জন্ম
২০১৭-এ মৃত্যু
বেঙ্গালুরুর ব্যক্তি
২১শ শতাব্দীর ভারতীয় লেখিকা
২০শ শতাব্দীর ভারতীয় লেখিকা
২০শ শতাব্দীর ভারতীয় সাংবাদিক
২০১৭-এ ভারতে খুন
কন্নড় ভাষার লেখক
ভারতীয় নারী সাংবাদিক
কর্ণাটকের সাংবাদিক
ভারতীয় কর্মী সাংবাদিক
ভারতীয় নারীবাদী
কর্ণাটকের লেখিকা
২১শ শতাব্দীর ভারতীয় সাংবাদিক
ভারতে ঘৃণামূলক অপরাধ
সিংহ (রং)

সিংহ (Lion) রঙটি গড়পড়তা সিংহের গায়ের রঙ।

সিংহ ফেলিডি পরিবারের শিকারী প্রাণী যা আফ্রিকা ও ভারতে দেখা যায়। সাহিত্যে একে প্রায়শই "পশুরাজ" বলা হয়।

ইংরেজি রঙনাম হিসেবে lion প্রথম ব্যবহৃত হয় ১৫৫১ সালে।

রঙটির উৎস: ISCC-NBS Dictionary of Color Names (1955)--Color Sample of Lion (color sample #76).

তথ্যসূত্র

আরও দেখুন
 রঙের তালিকা

সিংহ
সিংহ
সিংহ
প্যানারোমা মুভিজ

প্যানারোমা মুভিজ হচ্ছে একটি বাংলাদেশী চলচ্চিত্র নির্মাণ ও বিতরণকারী প্রতিষ্ঠান। ২০০০ সালে মনতাজুর রহমান আকবর ও মনজুরুল হাসান কর্তৃক কোম্পানীটি প্রতিষ্ঠা করা হয় এবং তাদের প্রথম চলচ্চিত্র কুখ্যাত খুনী, যা ২০০০ সালে মুক্তি পায় ছবিটি সাড়ে তিন কোটি টাকা আয় করে।

চলচ্চিত্রের তালিকা

পরিবেশক

তথ্যসূত্র 

বাংলাদেশের চলচ্চিত্র সংস্থা
বাংলাদেশের গণমাধ্যম কোম্পানি
চলচ্চিত্র কোম্পানি